CHG พุ่งแรง 4% ลุ้นไตรมาส 2 ฟันกำไรโตเท่าตัว โบรกฯ อัพเป้าใหม่ 4.40 บ.
CHG พุ่งแรง 4% ราคาแตะ 4.18 บ. ด้วยมูลค่าซื้อขาย 237.53 ลบ. ลุ้นไตรมาส 2/64 ฟันกำไรโตเท่าตัว รับรายได้บริการเพิ่ม โบรกฯ อัพเป้าใหม่ 4.40 บ.
CHG พุ่งแรง 4% ราคาแตะ 4.18 บ. ด้วยมูลค่าซื้อขาย 237.53 ลบ. ลุ้นไตรมาส 2/64 ฟันกำไรโตเท่าตัว รับรายได้บริการเพิ่ม โบรกฯ อัพเป้าใหม่ 4.40 บ.
7 ก.ค. 2564

ผู้สื่อข่าวรายงานว่า ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG ล่าสุด ณ เวลา 10.21 น. อยู่ที่ 4.18 บาท บวก 0.18 บาท หรือ 4.50% สูงสุดที่ 4.18 บาท ต่ำสุดที่ 4.02 บาท ด้วยมูลค่าซื้อขาย 237.53 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ (7 ก.ค.) ว่า คาดผลการดำเนินงาน CHG งวดไตรมาส 2/2564 มีกำไรสุทธิ 363 ล้านบาท เพิ่มขึ้น 135% เมื่อเทียบจากปีก่อน และเพิ่มขึ้น 44% เมื่อเทียบจากไตรมาสก่อน เติบโตสูงเมื่อเทียบจากปีก่อนและเมื่อเทียบจากไตรมาสก่อน เนื่องจากคาดรายได้ให้บริการรวม เพิ่มขึ้น 63% เมื่อเทียบจากปีก่อน และเพิ่มขึ้น 32% เมื่อเทียบจากไตรมาสก่อน จากรายได้เสริมเกี่ยวกับ COVID คาดมีสัดส่วนราว 25% ของรายได้ไตรมาส 2/2564 ประกอบกับการรักษาผู้ป่วยทั่วไปคาดเติบโตเมื่อเทียบจากปีก่อน และเมื่อเทียบจากไตรมาสก่อน  ตามกการใช้บริการของกลุ่มลูกค้าเงินสดและผู้ประกันตนใช้สิทธิเพิ่ม
รวมทั้งคาด %Gross margin ดีขึ้นเมื่อเทียบจากปีก่อน และเมื่อเทียบจากไตรมาสก่อน เป็น 30.2% และคาดสัดส่วนค่าใช้จ่ายที่เกี่ยวข้องกับการขายและบริการ (SG&amp;A) ต่อรายได้ลดลงเหลือ 9.5% แนวโน้มไตรมาส 2/2564 ดีกว่าคาดเดิมมาก จากการเร่งตัวขึ้นของรายได้เสริม COVID และรายได้รักษาผู้ป่วย COVID ประกอบกับบล.โนมูระฯ ยังไม่รวมรายได้รักษาผู้ป่วย COVID และรายได้ฉีดวัคซีนทางเลือกโมเดอร์น่า ทำให้บล.โนมูระฯ ปรับประมาณการกำไรสุทธิปี 2564 ขึ้น 21% และปี 2565 ขึ้น 13% รวมทั้งประเมินราคาเป้าหมายปี 2565 ใหม่ 4.40 บาท จากเดิม 3.60 บาท และปรับคำแนะนำเป็น “Trading Buy” (Neutral) เนื่องจาก CHG เป็นอีกโรงพยาบาลที่ได้ประโยชน์จากรายได้เสริมเกี่ยวกับ COVID ช่วยหนุนการเติบโตของกำไรดีกว่าคาดเดิม